cyanic-selkie/wikianc huggingface dataset:
Slekten er verst
Priser og nominasjoner
{| cellpadding="2" cellspacing="2" border="0" style="width: 100%;"
Nominasjoner
(tapte for George Clooney i O Brother, Where Art Thou?) (tapte til Bob Dylans «Things Have Changed» i Wonder Boys)
Annet
Filmen regnes som inspirasjonskilde til den humoristiske reality-serien Meet My Folks, som gikk på NBC fra 2002 til 2003.
Boštjan Šimunic
Boštjan Šimunic (født 28. desember 1974) er en slovensk friidrettsutøver (tresteghopper).
Han kom på syvendeplass i tresteg under Universiaden i 2001 og fjerdeplass i «Mediterranean Games» i 2001. Han deltok i EM i 2002 og OL i 2004 uten å nå finalen.
Han har en personlig rekod på 16.82 meter, fra Ljubljana i juni 2002.
Fra juni 2006 til juni 2008 var han utestengt for brudd på dopingbestemmelsene.
The Great Debaters
The Great Debaters er en amerikansk dramafilm fra 2007 produsert av Oprah Winfreys produksjonsselskap Harpo Productions. Filmen er basert på den virkelige historien om Melvin B. Tolson, en professor ved Wiley College i 1935. I en tid med rasediskriminering inspirerte han studentene til å starte skolens første debattlag som ble et av de første lagene som debatterte mot et lag med hvite studenter. Denzel Washington har både regissert filmen, og spiller rollen som Mr. Tolson.
Handling
Basert på en sann historie, dreier handlingen seg om innsatsen til debatt-trener Melvin B. Tolson (spilt ved Denzel Washington) ved Wiley College, en høyskole knyttet til United Methodist Church - i løpet av 1930-årene. Jim Crow-lovene står fremdeles sterkt i de amerikanske Sørstatene. Wiley og laget hans lykkes til slutt til slutt, og de er i stand til å debattere mot studenter fra Harvard University.
Filmen utforsker også det sosiale livet i Texas under den store depresjonen. En annen karakter i laget, Samantha Booke, er basert på den virkelige Henrietta Bell Wells, anerkjent poet og det eneste kvinnelige medlemmet ved Wiley-teamet fra 1930.
Pashtany Bank
Pashtany Bank er en afghansk bank som er eid av staten. Banken ble grunnlagt i 1954, har sitt hovedkontor i Kabul og er under oppsyn av Da Afghanistan Bank, Afghanistans sentralbank. Den ledes av Abdul Aziz Babakarkhail. Pashtany Bank har over 20 filialer over hele landet, med minst 450 ansatte (per 2008). Banken tjener godt av afghanske tv-kanaler og hadde en omsetning på 130 millioner amerikanske dollar i 2008.
Europavei 47 (Danmark)
E47 i Danmark er en motorvei som går mellom Helsingør og Rødbyhavn. Veien er del av europavei 47.
Vannski
I Norge finnes det en rekke vannskiklubber som står i tilknytning til Norges Vannski- og Wakeboard Forbund. (Opprettet i 1961). Det arrangeres årlig både Norgescupstevner og Norgesmesterskap.
I vannski konkurreres det i tre grener; hopp, slalåm og trick. Slalåm er klart den mest populære grenen, der det gjelder å kjøre flest mulig bøyer på kortest mulig linelengde. Banen har standardmål verden over og består av 6 bøyer, inngangsport og utgangsport. Det finnes idag ca. 20 slike baner i Norge. Båten er utstyrt med en avansert cruisekontroll som holder konstant hastighet på båten. For menn er maks hastighet 58km/t, mens toppfarten for kvinner er 55 km/t. Det er 11,5 m fra båtbanen ut til bøyene noe som gjør at hastigheten til løperen er langt høyere enn båtens hastighet. På kort line (14 m og kortere) er det ikke uvanlig at løperen kommer opp i hastigheter over 100 km/t idet man akselerer fra bøye til bøye.
Hopp foregår på 2 brede og lange ski, ved at løperen kjører over en hopprampe og prøver å hoppe så langt som mulig. For å få et langt hopp må løperen treffe hopprampen med så stor fart som mulig. Dette gjøres ved å ”kutte” ut på siden av båten for deretter å kutte tilbake mot hoppet for å øke løperens hastighet. Løperen kan ha en fart på 115 km/t idet han/hun treffer hopplata og hopplengden kan bli over 70 m. Vannskihopp på dette nivået krever mye erfaring og god fysisk form. Trick foregår på en eller to små, korte ovalformede ski uten finne. Løperen kjører 2 x 20 sekunder og utfører så mange tricks som mulig. Løperen gjennomfører sitt program eller sett av tricks og får poeng ut ifra vanskelighetsgrad på trick-ene og utførelse. Trick er vannskisportens ”ballettgren” og stiller store krav til balanse og motorikk.
Sporten har fleste tilhengere i USA, men er også svært populær i Australia, Storbritannia og Frankrike.
Ove Bjelke
Bakgrunn
Ove Bjelke var sønn av kansler Jens Bjelke, og ble født i Trondhjem, men kom til å tilbringe sin ungdom sønnenfjells, hvor faren, som hadde skaffet seg store eiendommer ved sitt giftermål med den rike Sophie Brockenhuus, tok bolig på Elingaard, siden på Sande herregård. Han studerte ved Sorø Akademi, og dro senere utenlands ut av Danmark-Norge; i oktober 1633 var han og broren Henrik i Padova. Her ble han til mars 1634.
Karriere
1648 fikk han Bergenhus len, hvor han lenge kom til å virke først som lensherre og siden som stiftsbefalingsmann. Han hadde overtatt Austråttborgen etter faren, og ca. 1655–56 oppførte han den prektige hovedbygningen på gården. Da faren døde 7. november 1659, overtok han også flere andre av hans gårder. Han etterfulgte også faren som norsk kansler 8. desember 1660. Kanslerstillingen mistet imidlertid sin betydning etter Jens Bjelke, og stillingen ble opphevet i 1679.
I november 1660 var han i København i anledning av sitt giftermål, og 1661 var han til stede ved kongehyldningen i Christiania. Den 24. juli 1663 var han en av Corfitz Ulfeldts dommere, og i oktober samme år deltager ved bryllupet mellom prinsesse Anna Sophia og kurfyrst Johan Georg III av Sachsen.
I 1666 ble han forflyttet som stiftsbefalingsmann fra Bergen til Trondhjem.
Sally Fletcher
Sally Louise Fletcher (født Copeland, tidligere Keating) er en fiktiv figur i den australske såpeserien Home and Away. Rollen er spilt av skuespillerinnen Kate Ritchie. Hun var med i serien fra begynnelsen, fra første episode 17. januar 1988 til april 2008 (i Norge 1990–2010).
Biografi
Da Sally var liten, ble moren, Diana, og faren, som var alkoholiker, separert, og Diana lot ikke faren få treffe tvillingbarna deres. Han regnet med at han ikke hadde noen sjanse i en rettssal, så Aaron Copeland (faren) tok saken i egne hender og dro fra stedet med sønnen, og Sallys tvilligbror, Miles. Han lot imidlertid Sally være igjen, han syntes ikke at livet på loffen, passet for en liten jente. Diana forandret hennes og Sallys etternavn til Keating, som var hennes pikenavn, og giftet seg så med Derek Wilson. Ikke lenge etter, ble ekteparet drept i en båtulykke, og mormoren til Sally, fikk ansvaret for henne. Uheldigvis utviklet fru Keating alzheimer noen år senere, og da det ble kjent at Sally ikke var på skolen fordi hun var hjemme og tok vare på mormoren, ble hun sendt til et barnehjem, mens mormoren ble sendt til et pleiehjem. Sally ble snart tatt inn av fosterforeldrene Tom og Pippa Fletcher. I forvirringen da hun vokste opp glemte hun faren og broren sin, og trodde at stefaren hennes, som døde sammen med moren hennes, var hennes biologiske far. Imidlertid skapte hun en fantasivenn, Milco, som hjalp henne med å komme igjennom den vanskelige tiden og forvirringen. Det ingen den gang visste, var at Milco faktisk var kallenavnet til den broren som hun hadde mistet og glemt.
Sally var en av Tom og Pippas opprinnelige fosterbarn, som var med helt fra starten på serien, sammen med Carly, Steven, Frank og Lyn. Hun kom til å bli en av de lengstværende og faste figuren i serien, mens andre kom og gikk. Av de andre, var hun nærmest Sophe Simpson, Sam Marshall og Shannon Reed. En annen nær venn var Lance Smart, som bodde i en husbil i på campingplassen Summer Bay Caravan Park.
Sally var ikke slik som de andre fosterbarna. De var i tenårene, mens Sally var 8 år gammel i den første episoden da familien flyttet til Summer Bay, og at hun var den eneste de adopterte. Ikke lenge etter seriens begynnelse, døde imidlertid Tom, og Pippa giftet seg igjen året etter med Michael Ross. Det tok en god stund før Sally aksepterte Michael, men hun gjorde det tl slutt, selv om hun ofte minnet han på at hun kom inn i familien først. Det skulle komme flere tragedier. Dale, adoptivbroren til Sally og det eneste biologiske barnet til Pippa og Michael døde like etter at det ble født, av krybbedød.
Sallys ektemann, Flynn, døde av hudkreft.
VM i curling for menn 1989
Curling-VM for herrer 1989 ble arrangert 3. april – 9. april 1989 i Auditorium i Milwaukee i Wisconsin i USA.
Eksterne lenker
WCF Statistics
Lygratunnelen
Lygratunnelen er en 79 meter lang tunnel i Alver kommune i Vestland, og gjør det mulig ta seg frem til Lygra via land. Tunnelen ligger på øya Børøyna som igjen er forbundet med Lygra over en liten bro. I gamle dager var det båt som gjaldt dersom man skulle til Lygra.
Costa Ricas herrelandslag i fotball
Costa Ricas herrelandslag i fotball er det nasjonale fotballaget til Costa Rica, og dette landslaget blir administrert av Costa Ricas fotballforbund. Det costaricanske fotballforbundet ble stiftet i 1921, og de ble også medlem av FIFA i 1921. Costa Rica har deltatt i seks VM-sluttspill mellom 1990 og 2022, og nasjonalstadion er Estadio Nacional i San José.
Historie
Costa Rica deltok for første gang i et VM-sluttspill i 1990 da de kom til åttendelsdelsfinalen. I 2002 røk landet ut i gruppespillet der de var i samme gruppe som vinneren og landet som endte som nummer tre,. I 2006 deltok landet i sitt tredje sluttspill der de ble slått ut etter tre tap i gruppespillet. Beste prestasjon i VM er kvartfinale i 2014 hvor de tapte på straffespark mot Nederland.
De har blitt invitert til å delta i Copa América tre ganger, og har to ganger kommet til kvartfinalen.
Kamper i VM-sluttspill
Totalt har Costa Rica spilt 18 kamper i VM-sluttspill. Det har gitt 5 seire, 5 uavgjort og 8 tap. Målforskjell: 19-28. Toppscorere er Paulo Wanchope og Rónald Gómez som begge har 3 mål.
Nåværende tropp
Oppdatert 30. november 2022. Costa Ricas tropp til VM i fotball 2022 i Qatar fra 20. november 2022 til 18. desember 2022.
Andre spillere
Spillere som har vært med i landslagstroppen de siste 12 månedene.
Vintereventyr
Vintereventyr (eng. Winter's Tales, dansk Vinter-Eventyr) er en samling av eventyr skrevet av den danske forfatteren Karen Blixen og utgitt den 10. oktober 1942 i Danmark (gitt ut i England samme år, og USA i 1943). Norsk utgave i 1942.
De elleve fortellingene i Vintereventyr har skjebnen som et gjennomgående tema og deres sentrale spørsmål dreier seg om hvordan mennesket står i forhold til skjebnen og hvorvidt mennesket kan endre tiden og skjebnen for å realisere egne livsmuligheter.
Vinterevventyr er skrevet etter inspirasjon fra blant andre William Shakespeare og hans verk The Winter's Tale.
Kulturkanonen
Samlingen Vintereventyr ble tatt opp i den danske kulturkanonen under litteratur i 2006. I sin begrunnelse for valget av Vintereventyr sier Kanonutvalget blant annet:
Walferdange
Walferdange (luxembourgsk: Walfer; tysk: Walferdingen) er en kommune og et tettsted i storhertugdømmet Luxembourg. Kommunen, som har et areal på 7,06 km², ligger i kantonen Luxembourg. I 2005 hadde kommunen 6 604 innbyggere.
Cort Adelers gate
Cort Adelers gate, oppkalt etter admiral Cort Adeler (1622–1675), finnes flere steder:
Vista Alegre do Prata
Vista Alegre do Prata er en kommune i delstaten Rio Grande do Sul i sørregionen av Brasil.
Distrikter i Jharkhand
Liste over distrikter i Jharkhand. Distriktene er en administrativ inndeling av den indiske delstaten Jharkhand.
Strekning D (Frankfurts undergrunnsbane)
Strekning D er en fremtidig strekning på Frankfurts undergrunnsbanes linjenett. Den består av flere delstrekninger som dels eksisterer og dels er planlagt. Den prosjekterte traséen går mellom Frankfurt-Nieder-Eschbach og Frankfurt-Niederrad.
12. desember 2010 ble den fire kilometer lange strekningen mellom Niederursel og Kalbach åpnet, utvidelsen av bybanenettet kostet 71 millioner euro. Del av utvidelsen var også to nye bybanestasjoner – Riedberg og Uni Campus Riedberg. Stasjonene Heddernheimer Landstraße, Wiesenau og Niederursel ble modernisert, og et triangelspor ble bygd på linjenes grenpunkt.
Sammen med den nye strekningen ble også to nye linjer satt i drift – U8 mellom Südbahnhof og Riedberg, og U9 mellom Ginnheim og Nieder-Eschbach. Den nye U9 er den første bybanlinjen i Frankfurt som ikke går gjennom sentrum.
Vegard Austli Kjøsnes
Vegard Austli Kjøsnes (født 16. august 1981) er en norsk musiker, komponist og dirigent.
Han startet sin karriere på Røros kommunale musikkskole som 14-åring etterfulgt av musikklinja på Tynset videregående skole. I 2006 fullførte han som den andre i Norge, en bachelorgrad med klassisk munnspill som hovedinstrument på Musikkonservatoriet ved NTNU i Trondheim, etterfulgt av studier i komposisjon og arrangering samme sted. I 2003 mottok han HÅGs reisestipend, og i 2008 mottok han TÆL-stipend fra Sparebanken Midt-Norge.
Gahččanjávri
Gahččanjávri er en innsjø i Kautokeino kommune i Finnmark.
Francesco Negri
Francesco Negri (født 27. mars 1623 i Ravenna, død 26. desember 1698 samme sted) var en italiensk katolsk prest som skrev en reisebeskrivelse fra Norden.
Bakgrunn
Francesco Negri tilhørte en aktet og rik familie i Ravenna. I sin ungdom dyrket han humaniora og studerte kirkefedrene flittig; dessuten studerte han geografi.
Prest
Han ble prest i hjembyen, men lyst til å se fjerne land drev ham 1663 ut på reiser, og han kom også til Skandinavia, hvor han besøkte Sverige og Lappland i 1664. Her ble han kjent med Verelius, og den danske minister i Stockholm, Jens Juel. Gjennom dennes anbefaling kom han i forbindelse med familien Bjelke, både med brødrene Henrik og Jørgen i København, og kansler Ove Bjelke i Norge. Ove Bjelke var gift med diplomatens søster.
Over København, hvor han møtte Frederik III, reiste han tilsjøs til Norge og nådde Bergen i oktober 1664. Herfra dro han til Austrått, hvor Ove Bjelke oppholdt seg. Utrustet med anbefalinger fra kansleren dro han nå til Nordlandene og Finnmark. Etter tre års fravær var han tilbake til Italia 1666.
Allerede på reisen opptegnet Negri sine iakttagelser i brevform. Disse brevene utgjør han reisebeskrivelse, Viaggio settentrionale. Første brev omhandler Lappland, andre Sverige, tredje og fjerde brev er av naturhistorisk innhold, femte, sjette og syvende omhandler reisen i Norge, og det åttende særlig Finnmark og Nordkapplatået. De første brevene er skrevne til hans foresatte, erkebiskop Torregiano i Ravenna, mens femte og sjette brev er dedisert til en av Bjelkene i København, og det syvende til kansler Ove Bjelke.
Etter tilbakekomsten til Italia forøket han brevene med nytt stoff, som han dels samlet fra trykte bøker, dels ved samtaler med nordboere han støtte på. Som gammel mann besluttet han å få dem utgitt, og bega seg i den anledning til Padova, hvor han traff overenskomst med en boktrykker. Han døde imidlertid straks etter. En Vitoli besørget senere boken i trykken 1700.
Michael Epkenhans
Michael Epkenhans (født 27. juni 1955 i Wiedenbrück) er en tysk militærhistoriker. Epkenhaus studerte historie og anglistikk ved Westfälische Wilhelms-Universität Münster fra 1975 til 1982.
Maria Bello
Maria Elena Bello (født 18. april 1967) er en Golden Globe-nominert skuespiller fra USA.
Luis Somoza Debayle
Luis Somoza Debayle (født 18. november 1922, død 13. april 1967) var en nicaraguansk politiker som offisielt tjente som landets president fra 1956 til 1963, men som i realiteten var landets diktator fra 1956 til sin død.
Somoza fikk sin utdannelse ved Louisiana State University. Etter faren Anastasio Somoza Garcías død 29. september 1956 ble han først innsatt som midlertidig president, og det følgende året valgt til president for en ny periode. Hans styre var litt mildere enn det farens hadde vært, men de borgerlige rettighetene var begrensede, og korrupsjon forble vanlig.
Hans yngre bror Anastasio Somoza Debayle var leder for Guardia Nacional, var landets nest mektigste mann under sin eldre brors styre. Selv om Luis nektet å la seg gjenvelge i 1963, sørget brødrene for at presidentene fra 1963 og utover var politikere lojale mot somozaene. Dermed holdt Luis den reelle makten i landet fram til 1967, da han døde av et hjerteinfarkt i Managua, førtifire år gammel.
Under Luis Somozas regime spilte Nicaragua en nøkkelrolle i opprettelsen av det sentralamerikanske fellesmarkedet, støttet av framskrittsalliansen. Under invasjonen av Bahía de Cochinos tillot han at de CIA-trente cubanske opprørerne reiste ut fra Puerto Cabezas på Nicaraguas karibiske kyst.
Etter sin død overtok broren som diktator. Den sandinistiske frigjøringsfront, som kom til å styrte hans bror i 1979, ble grunnlagt i 1961, og startet en konflikt mot regjeringen.
Han ble gravlagt sammen med faren i Cementerio Occidental i nasjonalgardens mausoleum i Managua.
Akselteller
Akselteller er en innretning som brukes på jernbanen for å registrere passerende tog. Sensorer festes til skinnestrengen i hver ende av en blokk, og hver gang en aksling passerer over den, økes en blokkteller. Et deteksjonspunkt består av to individuelle sensorer. I normaldrift kan en med to sensorer finne togets kjøreretning ut i fra rekkefølgen sensorene passeres. Når toget passerer deteksjonspunktet i den andre enden av blokken, minkes blokktelleren. Står blokktelleren i null, antar man at sporet er ledig for neste tog.
Sandaker Ski- og Fotballklubb
Sandaker Ski og Fotballklubb (stiftet 6. juli 1915) er et idrettslag på Sandaker i Oslo. Sandaker Ski og Fotballklubb har historisk sett vært en klubb med aktive lag innen både skisport og fotball. I dag innbefatter aktiviteten kun fotball, representert gjennom klubbens Menn 33-lag. Klubben hadde inntil 2013 seniorlag i 6. divisjon, men trakk laget den sesongen. Fra sesongen 2022 har Sandaker igjen et seniorlag, denne gang i 10. divisjon. Sandakers hjemmebane og klubbhus ligger på Nordre Åsen og brukes også av Skeid.
Historie
Sandaker har tradisjonelt hørt hjemme i de lavere divisjonene, men sesongen 1948/49 var klubben oppe i Hovedserien. Klubbens mest meritterte spiller er utvilsomt Ragnar Larsen, som var proff i Italia i flere sesonger på 1950-tallet, og er Sandakers eneste A-landslagsspiller gjennom tidene.
Åsen
I 1961 slo Sandaker SFK seg sammen med naboklubben Åsen Sportsklubb (stiftet 1932). Åsen var opprinnelig medlem av Arbeidernes Idrettsforbund og hadde vært en foregangsklubb innen aldersbestemt idrett. Fra og med 1930-tallet arrangerte de juniorturneringer i fotball og håndball, i regi av Harry Næss. Sammenslutningen gikk under navnet Sandaker/Åsen fram til 1973, da det ble vedtatt å bare bruke Sandaker-navnet. Som en reaksjon på dette ble fotballklubben Åsenkameratene stiftet, men denne hadde kort levetid.
Futsal
Sandaker Ski og Futsal ble etablert vinteren 2006. Laget besto av spillere fra Sandaker SFK og deltok i futsalturneringer i osloområdet. Etter flere gode regionale turneringer i Coca-Cola Cup i Ekeberghallen ble Sandaker Ski og Futsal kvalifisert til nasjonalt sluttspill. Sandaker Futsal tapte der bronsefinalen 3-0 mot Nidaros Futsal fra Trondheim. Sesongen 2009/2010 deltok klubben i Umbro5cup og Norgesautomaten Indoor Cup som begge var nasjonale futsalturneringer.
Vanlig hageblomsterflue
Levevis
Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.
Utbredelse
Denne vidt utbredte arten finnes over mesteparten av den palearktiske sone og også i store deler av Nord-Amerika.
Olsenbanden jr. Sølvgruvens hemmelighet
Handling
Kriminalinspektør Hermansen, som bor i nabolaget, blir informert av sønnen Herman - som har observert Egon og Preben - om hva som tilsynelatende foregår, og tar opp jakten. Med hjelp av Benny og Kjell, som i all hemmelighet fulgte etter Egon, klarer han å komme seg unna. Men Egon blir snart etterlyst av politiet, som en angivelig innbruddstyv og tyv. Egon sverger hevn over denne fiaskoen, og en passende anledning til dette er Preben von Klems bursdagsfest. Han inviterer hovedsakelig barn fra andre velstående og prominente familier til bursdagen sin, men også unge, attraktive jenter som Valborg og Ingrid. Olsen-gjengen blir selvfølgelig ikke invitert. Hevnen involverer en sparegris og en bløtkake. Imidlertid er eiendommen til farens villa omgitt av svært høye murer.
I tillegg leier Preben inn Biffen-gjengen (som består av Biffen, Knut og Johnny) som sin private sikkerhetstjeneste for å drive inngangskontrollen foran Klem-villaen, slik at kun inviterte gjester kan komme inn. Men Egon har også en plan for dette. Kjell får i oppdrag å distrahere Biffen-gjengen under adgangskontrollen, for å hjelpe Egon og Kjell med å komme seg inn og ut av eiendommen. Dette går greit, og Benny og Egon kan trenge inn på villaens eiendom ubemerket og senere rømmer de fra villaen igjen på samme måte. Benny forkler seg også som en velstående snørrunge, og så klarer han å blande seg med resten av gjestene. Men Egon ender opp innelåst i et skap. Inne i skapet overhører han hvordan foreldrene til Preben planlegger å slå kloa i en ekstremt verdifull skatt, som skal ligge gjemt i Kongens gruve på Kongsberg.
Egon oppdager dermed at dokumentet han hadde fått tak i under hans første besøk i villaen deres, når Preben ga han i oppdrag å stjele sparegrisen sin fra pengeskapet til foreldrene hans, i virkeligheten var et skattekart. Olsenbanden planlegger dermed hvordan de skal få tak i skatten før Prebens foreldre, og de tar med seg Dynamitt-Harry i planen. Etter noen problemer får de endelig tak i kronjuvelene. Men også denne planen slår feil ut, og Olsenbanden ender opp i klørne på skurkene i stedet - og blir stengt inne i en gruve over 300 meter under bakken.
Vista Gaúcha
Vista Gaúcha er en kommune i delstaten Rio Grande do Sul i sørregionen av Brasil.
Miguel de Icaza
de Icaza studerte ved Universidad Nacional Autónoma de México (UNAM), men mottok aldri noen universitetsgrad. Faren var fysiker, og hans mor var biolog.
de Icaza begynte å skrive fri programvare i 1992. Sommeren 1997 ble han intervjuet av Microsoft, som ønsket å ansette ham i teamet som utviklet SPARC-utgaven av Internet Explorer for UNIX, men han manglet den nødvendige universitets-tittel til å få innreisetillatelse.
I august 1997 startet han GNOME-prosjektet sammen med Federico Mena Quintero. Tidligere hadde han vært med på å utvikle filbehandleren Midnight Commander og hadde deltatt i utviklingen av Linux-kjernen. Han utviklet også regnearket Gnumeric.
Sammen med Nat Friedman etablerte han 1999 Helix Code, et selskap som utviklet fri programvare for GNOME. Selskapet ble senere omdøpt til Ximian. I 2001 annonserte selskapet Mono-prosjektet, som ble ledet av Miguel de Icaza. Målsetningen er å skape programvare med samme funksjonalitet som Microsofts .NET på Linux og andre Unix-liknende operativsystemer.
I august 2003 ble Ximian oppkjøpt av Novell. Der er De Icaza for tiden visepresident i utviklingsavdelingen.
Nødbluss
Nødbluss eller nødraketter er lysraketter som blir avfyrt for å påkalle hjelp dersom man er i en akutt nødsituasjon. Disse brukes særlig, men ikke bare, ved nødsituasjoner til havs. Misbruk av nødbluss når det ikke er en nødsituasjon er straffbart. På tross av forbudet er nødbluss et vanlig syn på nyttårsaften.
Nødbluss har ofte rød farge og er ofte utstyrt med fallskjerm, slik at de blir hengende på himmelen en stund før de slokner.
Dorin Drăguţanu
Dorin Drăguţanu (født 19. mars 1974 i Chișinău) er en moldovsk økonom, som siden november 2009 har vært sentralbanksjef for Moldovas nasjonalbank.
Han er utdannet ved Alexandru Ioan Cuza-universitetet i Iaşi i Romania, der han tok spesialisering innen bank og finans.
I november 2009 overtok han som sentralbanksjef etter Leonid P. Talmaci, og han er utnevnt for en syvårsperiode.
Robert Nivelle
Robert Georges Nivelle (født 15. oktober 1856 i Tulle i departementet Corrèze i Frankrike, død 22. mars 1924 i Paris) var en fransk offiser under første verdenskrig; divisjonsgeneral 1915, øverstkommanderende på vestfronten fra desember 1916 til 15. mai 1917.
Bakgrunn
Robert Nivelles far var fransk far og hans mor engelsk. Nivelle ble utdannet ved École polytechnique i 1878 og gjorde siden tjeneste som artillerioffiser i Indokina, Algerie og Kina under bokseropprøret.
Karriere
Nivelle var artilleriekspert og fikk en stor del av æren for den franske motoffensiven i den siste delen av slaget ved Verdun. Han mente at det var mulig å bryte gjennom de tyske linjene med en rullende artilleritaktikk. Det vil si at infanteriet avanserer rett bak artilleriilden som langsomt forflytter seg fremover. Etter en rekke seirer ved hjelp av denne metoden, og fordi han lovet en hurtig seier, fikk han den 25. desember 1916 overta kommandoen over de franske styrker etter general Joffre, som riktignok blir utnevnt til marskalk av Frankrike, men som bedømmes som å være for statisk og utbrent etter to års skyttergravskrig.
Nivelle besluttet seg for å avslutte utmattelseskrigen og iverksette et overraskelsesangrep på de tyske styrker. På grunn av sin engelske mor hadde han lært seg å tale engelsk, noe han benyttet seg av til å overtale britene under Lloyd George til å stille de britiske tropper under hans kommando. Han var ikke særlig god til at holde på en hemmelighet og snart kom planen tyskerne for øre.
Nivelle ble erstattet 15. mai 1917 av Pétain, som forbedret soldatenes forhold og gjenopprettet orden i styrkene.
Og det viste seg snart at han også mistet sine overordnedes tillit, så i desember 1917 ble han utnevnt til sjef for de franske tropper i Nord-Afrika, langt fra fronten.
Han fikk senere en viss form for oppreisning, da han etter krigen ble utnevnt til krigsrådgiver og ble tildelt storkorset av Æreslegionen og Militærmedaljen. Etter sin død i 1924 ble han begravet i Invalidekirken.
Pluton (gud)
Pluton (gresk: Πλούτων, Plouton, av ploutos, «rikdom»; latin: Pluto) var i henhold til gresk mytologi gud over underjorden og dødsriket. Et tidligere navn for guden var Hades, som også hadde blitt et navn for underverden i seg selv. Pluton representerte et annet aspekt og et mer positivt konsept av guden Hades, mens romerne identifiserte ham med sin Dis Pater («den rike faderen»). Pluton ble jevnlig forvekslet eller flettet sammen med Plutos (Πλοῦτος), en gud for rikdom i gresk mytologi. Årsaken var navnlikhet, men også for at mineralrikdommer ble funnet i jorden, og som en ktonisk gud styrte Pluton fra dypet av jorden som inneholdt de frø som var nødvendig for en rik avling. Pluton har således også gitt opphavet til begrepet plutonisme, en teori som går ut på at bergartene er oppstått av glødende masse.
Navnet Pluton ble spredt ved de eleusinske mysterier hvor han ble æret som en streng hersker, men som den ømme ektefellen av Persefone. Paret mottok sjelene i etterlivet og er fremmet sammen i religiøse inskripsjoner. Hades i kontrast hadde få templer og religiøs praksis knyttet til sitt navn, og er isteden framstilt som den mørke og brutale kvinneraneren av Persefone.
Pluton og Hades hadde ulik karakter, men de er ikke adskilte figurer, og deler de vesentlige mytene. I gresk kosmogoni, mottok guden styret av underverden i en tredelt deling av verdensherredømme med sine brødre Zevs, som hersket over himmelen, og Poseidon, som styrte over havet. Hans sentrale fortelling er kvinnerovet av Persefone som sin hustru og dronning av hans rike. Navnet Pluton som navnet på underverdens hersker opptrer først i gresk litteratur i den klassiske perioden i verkene til athenske dramatikere, og hos filosofen Platon, som er den fremste greske kilden om hans betydning. Under navnet Pluton opptrer guden i andre myter i en sekundær rolle, hovedsakelig som eieren av et ønsket objekt, og særskilt i Orfeus og andre helters nedstigning i underverden.
Plūtō (genitiv Plūtōnis) er den latinske formen av greske Pluton. Plutos romerske tilsvarighet er Dis Pater, «den rike faderen», og er kanskje en direkte oversettelse av greske Pluton. Pluto var også identifisert med den uklare romerske Orcus, også en gud for underverden (og for underverden som et sted) og som straffet de som brøt sin ed i italisk og romersk mytologi. Det lånte greske navnet Pluto er tidvis benyttet som herskeren av de døde også i latinsk litteratur. Navnet skrives på engelsk som på latin, Pluto, men på italiensk er det Plutone og Pluton på fransk og de nordiske språkene. Dvergplaneten 134340 Pluto er oppkalt etter ham.
Barnetimen for de minste
Barnetimen for de minste var et norsk radioprogram for barn som ble sendt på Norsk rikskringkasting (NRK) fra 1947 til 2014. Programmet inneholdt fortellinger, opplesninger og musikk for barn. Det ble startet opp i 1947 og ble fra 1952 sendt stort sett hver ukedag. Programmet skiftet navn til Superblokka i 2012 og gikk under det navnet til det ble lagt ned i januar 2014.
Begynnelsen
Barneprogrammet Lørdagsbarnetimen begynte sendinger allerede i desember 1924 med Carl Bødtker («onkel Bødtker») som programleder. Det ble opprinnelig kringkastet av det private Kringkastingsselskapet, men ble en del av det statsdrevne NRKs programtilbud i 1933 da NRK ble dannet, fikk enerett til kringkasting i Norge og dermed overtok for alle de private selskapene. Denne Barnetimen ble etter hvert et av selskapets mest populære programmer for hele familien. Barnetimen for de minste oppstod i 1947 som et eget programtilbud for de yngste barna, sendt på formiddagstid og hverdager, til forskjell fra den opprinnelige, ukentlige Barnetimen som da ble omdøpt til Lørdagsbarnetimen.
Initiativet til Barnetimen for de minste ble tatt av barnepsykologen Åse Gruda Skard. Hun foreslo overfor Kringkastingsrådet en opprinnelig australsk idé om et radioprogram som skulle være «inspirasjon til dagens lek» for de minste. Den første tida var det ansatt bare førskolelærere som programledere, deriblant Else Wildhagen (1913–1990) og Kari Skjønsberg (1926–2003), og innholdet var sang, prat med barn i studio og barnehagelek som henvendte seg direkte til lytterne.
I 1951 ble det sendetid om morgenen. Samtidig kom Thorbjørn Egner (1912–1990) som begynte med sammenhengende småbarnsfortellinger over flere dager. Det var opplesninger avbrutt av små viser til teksten, og allerede i 1952 presenterte han sine egne fortellinger med Klatremus og de andre dyrene i Hakkebakkeskogen. Samme år fikk Barnetimen for de minste sendetid seks dager i uka, med et eget musikkprogram på lørdagene. Lederen for barne- og ungdomsavdelinga i NRK, radiopioneren Lauritz Johnson, engasjerte samtidig Alf Prøysen og Anne Cath. Vestly. Disse var også kjent fra Lørdagsbarnetimen, og sammen med Egner skapte de en egen sjanger med episodebaserte fortellinger iblandet muntlig formidling og viser. Flere sterke forteller- og underholdningstalenter kom til etter hvert, også flere som snakket på nynorsk.
Lyttere
Barnetimen for de minste har preget flere generasjoner norske barn. Programmet var særlig populært som formiddagsunderholdning for hjemmeværende småbarn på 1950-, 1960- og 1970-tallet, da det ble sendt hver hverdag fra klokka 8.40 til 9.00 og hadde svært høye lyttertall. I 70-åra ble imidlertid barneprogrammer på TV mer populære og viktigere enn radioprogrammene. I tillegg ble stadig flere småbarn sendt i barnehagen på dagtid, og dermed minket lytteroppslutningen ytterligere. I 2003 ble Barnetimen for de minste flyttet fra NRK P2 til NRK P1 der det lagt rett etter Barne-TV, det vil si med fast sendetid fra klokka 18.40 til 19.00. Omleggingen førte til økt oppslutning, fra fire prosent av alle norske barn mellom tre og åtte år, til 17 prosent, det vil si totalt 62 000 ukentlige lyttere.
Bidragsytere og innhold
Barnetimen for de minste, sammen med Lørdagsbarnetimen, som er beregnet for de eldre barna, har i stor grad også vært med på å stimulere barnebokforfattere og profesjonell barnekultur i Norge i etterkrigstida. Programposten har således gjort stemmene og historiene til flere fortellere landskjente. Det gjelder foruten klassikerne Thorbjørn Egner, Alf Prøysen og Anne-Cath. Vestly, forfattere som Kirsten Langbo (1909–1996), Arne Espeland (1885–1972), Vidar Sandbeck (1918–2005), Kjell Lund (1927–2013), Jens Bolling (1915–1992), Marie Takvam (1926–2008), Berit Brænne (1918–1976), Amund Schrøder (1925–2004), Helge Sverre Nesheim (1919–2012), Ingebrigt Davik (1925–1991), Marie Lovise Widnes (1930–2021) og Magnhild Gravir (født 1941). I nyere tid har Erlend Loe, Ingvar Ambjørnsen, Tove Nilsen, Erna Osland, Rune Belsvik, Geirr Lystrup og en mengde andre skrevet barnetimefortellinger. I 1950-åra kom det mellom 30 og 40 barnebøker basert på Barnetimen for de minste.
Også et stort antall barnesanger har blitt klassikere gjennom Barnetimen for de minste. Dette gjelder ikke minst Egners og Prøysens viser fra 1950- og 60-tallet og Knutsen & Ludvigsens populære låter fra 1970-tallet. Flere av melodiene ble skrevet av forfatterne selv eller av kjente visekomponister som Johan Øian, Finn Ludt og andre. Disse ble også framført av innleide sangere og skuespillere, deriblant Yukon Gjelseth og Per Asplin. Mange sanger og fortellinger fra Barnetimen for de minste ble utgitt på barneplater, flere med store salgstall.
Eidsvåg skole
Eidsvåg skole er en kommunal barneskole i Eidsvåg i Åsane bydel i Bergen. Skolen ble åpnet i 1953, og har to eller tre paralleller på hvert klassetrinn. Skolen har arealkapasitet til 500 elever. Ungdomstrinnet ble lagt ned høsten 2016. Delvis riving og full rehabilitering planlegges ferdigstilt 2024.
Hesperange
Hesperange (luxembourgsk: Hesper; tysk: Hesperingen) er en kommune og et tettsted i storhertugdømmet Luxembourg. Kommunen, som har et areal på 27,22 km², ligger i kantonen Luxembourg. I 2005 hadde kommunen 11 504 innbyggere.
Shino Aburame
Shino Aburame - 油女シノ - Narutofigur
Første opptreden Manga-kapittel 034 Anime-episode 001 Stemme Japansk: Shinji Kawada Engelsk: Sam Riegel (ep. 23-24) Derek Stephen Prince (ep. 34+) Profil Alder Del I: 12-13 Del II: 15 Fødselsdag 23. januar Høyde 161,1 cm Vekt 48,5 kg Blodtype AB Familie Shibi Aburame (far) Informasjon '''Reg. ID''' 012618 Rang Chunin Tilsluttet Konohagakure Team Team 8: (Kurenai Yuhi, Kiba Inuzuka og Hinata Hyuga Tidligere team -
Shino Aburame (油女シノ, Aburame Shino) er en fiktiv figur i anime- og manga-serien Naruto, skapt av Masashi Kishimoto.
Klærne til Shino dekker det meste av ansiktet hans, med sorte solbriller for å dekke øynene og en høyhalset jakke for å skjule den nedre delen av ansiktet. I Del II har jakken i tillegg en hette som dekker enda mer av ham selv, slik at til og med Naruto har vanskelig for å kjenne ham igjen.
Bakgrunn
En av de mest mystiske klanene i Konoha, Aburame-klanen har en pakt med Kikaichu. Kikaichu (Destruction Bug på engelsk) er en spesiell insekt-rase som lever av chakra.
Ved fødselen ble Shino (som alle sine familiemedlemmer) et levende bol for insektene. De har nå et gjensidig avhengighetsforhold, insektene får bo i Shinos kropp og livnærer seg på hans Chakra. Til gjengjeld kan Shino når som helst tilkalle insektene, enten for å slåss for ham eller utføre andre oppgaver.
Shino karakteriseres ved sin følelsesløse måte å gjøre ting på. Han er likefrem i sin måte å snakke på, og lar aldri følelser innvirke på avgjørelsene sine, noe folk kan ta seg nær av.
Team 8
Shino er som tidligere nevnt, medlem av team 8. Laget har spesialisert seg som sporfinnere. På tross av sin noe merkelige personlighet, føler Shino en veldig sterk tilknytning til sine lagkamerater og allierte. Noe vi ser når han beklager at han ikke er tilgjengelig, og derfor ikke kan hjelpe laget til Shikamaru Nara med å redde Sasuke Uchiha. Fra da av bestemmer Shino seg for å jobbe med lagarbeidet sitt, han hjelper også Hinata med å forbedre evnene sine.
Resultatet av dette arbeidet ser vi gjennom anime-filler-episodene, hvor Shino er istand til å utføre et vellykket oppdrag og samtidig bringe lagkameratene uskadde tilbake.
Evner
I kamp har Shino sin intelligens som sitt beste våpen. Ved å observere og analysere sin motstander, og ut ifra dette gjøre skarpsindige avgjørelser med stor nøyaktighet. Like som Shikamaru Nara, vinner Shino sine kamper ved å systematisk være ett steg foran motstanderen. Pågrunn av dette er han forståelig nok trygg på sine egne evner, og at han vil vinne kampen. Denne selvsikkerheten bruker han til å overbevise motstanderen om å gi opp for sitt eget beste. Likevel elsker Shino å kjempe, og misliker sterkt å bli tatt fra muligheten til å slåss mot en sterk motstander (som når han forfølger Kankuro, til tross for at sistnevnte trakk seg fra kampen før den hadde begynt).
Liste over Shinos unike teknikker
Aburame-klanen har som tidligere nevnt, gitt sin kropp til Kikaichu som livnærer seg av deres chakra, mot at insektene vil kjempe for dem. Shino har lært en rekke teknikker (術, jutsu) som benytter dem til ulike oppgaver:
(Teknikken blir brukt av Shino i en av anime-filler-episodene, hvor laget hans leter etter en sjelden insekt-art med spesielle evner.)
Kilder
List of Naruto characters Shino Aburame Aburame Shino
Dælenenga
Dælenenga (Dælenengen, «Dæl'enga») er en idrettsplass i bydel Grünerløkka i indre by i Oslo. Navnet har også vært benyttet om strøket rundt idrettsarenaen.
Den 27. mars 2019 ble det bestemt at det skal bygges en flerbrukshall på området. Det resulterte i at det eldre klubbhuset skal rives. . Riksantikvaren kom med innsigelser på dette. Arbeidet med å rive klubbhuset starter høsten 2021, og den nye hallen er anslått ferdig 2. kvartal 2024. Hallen har en kostnadsramme på 450 millioner kroner. Den kommer til å inneholde nye fotballgarderober, en håndballhall og på toppen blir det kampsportarealer for brytere og boksere. Hallen vil også innehold klubbkontorer og møterom for Grüner fotball, Fighter Kickboxing og Sportsklubben av 1909, bryting og boksing.
Dælenenga idrettsplass ble innviet i 1916, med fotball- og friidrettsbane, og er 16,1 dekar stor. Klubbhuset har lokaler for boksing og bryting, og huset ble oppført i 1926 og er tegnet av byarkitekt Harald Aars. Banen ble også brukt til skøyteløp, spesielt av AIF, bandy (bl.a. demonstrasjonskamper under OL 1952) og sykling (velodrom 1929–46). Åtte av ishockeykampene under vinter-OL 1952 ble spilt på Dælenenga. I etterkrigstiden (1947–68) ble Dælenenga brukt til motorsykkelløp (speedway). På 1980-tallet ble idrettsplassen delt, med ishall i nordre og en barnehage i søndre sving. Fotballbanen fikk kunstgressdekke i 1997.
Dælenenga har navn etter den forsvundne gården Dælin, som må ha omfattet det meste av det som nå er den administrative bydelen Grünerløkka. På 1700-tallet nevnes den senere Lakkegården (se Lakkegata), og nedre, mellom og øvre Dælenenga, som i dag tilsvarer områdene Sofienberg, Rodeløkka og Rosenhoff/Carl Berner. I dag vil det si strøket mellom Grünerløkka, Torshov og Rodeløkka. Mange regner også Carl Berners plass til området.
Området er et blandet bolig- og industristrøk, med bedrifter som Meieribolaget/Fellesmeieriet (Dælenenggata 20) og Hallands kartongfabrikk. Grünerløkkas hus, i Schleppegrells gate 32, var de første lokalene til Tandbergs Radiofabrikk. Bebyggelsen er preget av 1930- og 40-årenes funkis-stil, samt gårder fra 1890-tallet. Mange av de eldre gårdene har fungert som arbeiderboliger for Freia- og Bergene-fabrikkene.
EM i friidrett 1994 – 100 meter kvinner
Resultatene for øvelsen 100 meter kvinner ved EM i friidrett 1994 i Helsingfors, Finland der finalen ble avholdt 8. august.
Norge var ikke representerte i øvelsen.
Forsøkseat
7. august
Heat 1
Vind: -0,6 m/s
Heat 2
Vind: 0,3 m/s
Heat 3
Vind: 0,4 m/s
Heat 4
Vind: 0,2 m/s
Heat 5
Vind: 0,2 m/s
Kvartfinale 1
Vind: 1,2 m/s
Kvartfinale 2
Vind: 0,9 m/s
Semifinaler
8. august
Semifinale 1
Vind: 0,6 m/s
Semifinale 2
Vind: 0,6 m/s
Deltakernasjoner
Det deltok 32 utøvere fra 15 nasjoner under øvelsen.
Kimchi
Kimchi er Koreas nasjonalrett, bestående av fermenterte grønnsaker og iblant reker eller andre små sjødyr. Grønnsakene varierer, men basisen er ofte kinakål sammen med hvitløk, reddik og frisk, rød chilipepper. Kimchi har en sterk smak og duft og er nærmest obligatorisk tilbehør til et koreansk måltid.
Kimchi kan spises direkte, eller tilberedt sammen med andre ingredienser for å lage forskjellige retter. Noen eksempler er kimchigryte (kimchi jjigae) og stekt ris med kimchi (kimchi bokkeumbap). Fordi kimchi er både smaksrik og sunn, har retten blitt stadig mer populær rundt om i verden.
Historie
Kimchiens historie kan spores langt tilbake i tid. Kimchi ble omtalt så tidlig som for 2600–3000 år siden. Det første skriftlige beviset for kimchiens eksistens fins i den første kinesiske diktsamlingen, ShiKyung. I denne boken kalles kimchi for «Ji», betegnelsen som ble brukt før den ble kjent som «Chimcahe».
Den tidligste typen kimchi besto bare av saltede grønnsaker. Det var på 1100-tallet at folk begynte å ha i andre typer krydder for å skape andre smakstyper og farger, slik som sur og søt smak, og hvit og oransje farge.
Det var ikke før tidlig på 1600-tallet at den nåværende kimchitypen oppsto. Den besto av saltet kinakål krydret med sterk chilipepper. Chilipepper var ukjent i Korea fram til tidlig på 1600-tallet. Dette ble importert fra Japan eller Kina, hvor vestlige handelsmenn brakte det med seg først.
Etter å ha krydret den saltede kinakålen, lagres kimchi i en beholder i omtrent tre dager før den er ferdig fermentert. Avhengig av individuelle preferanser kan lagringstiden variere, og kimchien vil dermed få en smak som kan være alt fra tam til sur. Denne typen kimchi ble populær på 1800-tallet. Den kalles baechu kimchi, og er fortsatt den vanligste og mest populære typen kimchi.
Tradisjonelt ble kimchi fermentert i keramikkrukker gravd ned i bakken. Om vinteren sørget denne formen for lagring av kimchi, kjent som kimjang, for at koreanerne kunne nyte kimchi i vintermånedene når ferske grønnsaker ikke var tilgjengelige.
Stephanie av Monaco
Stephanie av Monaco (født Stéphanie Marie Elisabeth Grimaldi 1. februar 1965) er det yngste av Grace Kelly og Rainier III av Monacos tre barn. Hun vokste opp i Monaco og fikk sin videregående utdannelse i Paris. Deretter begynte hun å studere til motedesigner, men sluttet før hun ble uteksaminert. Hun arbeidet først i motehuset Dior før hun senere ble fotomodell.
Stephanie har tre barn. De to eldste, Louis og Pauline, fødte hun utenfor ekteskap. Da hun senere giftet seg med barnas far, hennes livvakt Daniel Ducruet, fikk de plass i den monegaskiske tronfølgen. Det tredje barnet, Camille, har hun ikke oppgitt far til.
Prinsessen er en kjent person i det internasjonale jet-set.
Som en følge av bilulykken som fant sted 13. september 1982 på en fjellvei mellom La Turbie og Monaco, døde hennes mor og Stephanie ble skadet. På grunn av dette var Stephanie innlagt på sykehus da moren ble begravet, og dermed forhindret fra å delta. Hun var passasjer i bilen, mens hennes mor kjørte
Yoga
Yoga er en samling mentale og kroppslige teknikker med tilknytning til de indiske religionene buddhisme og hinduisme. I vår tid presenteres yoga i vesten som en ikke-religiøs disiplin for personlig utvikling. Ordet yoga kommer fra sanskrit og har ulike betydninger. En betydning av ordet er å spenne for (som med et seletøy).
Det finnes flere ulike retninger innen yoga. Klassisk yoga ble oppsummert og kodifisert i Patanjalis verk Yogasutra, skrevet før år 500.
Betydningen av begrepet yoga kan defineres på tre ulike nivå : den generelle betydningen frelsesvei, den spesielle betydningen: «en kombinasjon av meditasjon og bestemte kroppsstillinger, pusteøvelser og lignende», og den snevreste betydningen: som «ett av de seks ortodokse filosofiske systemene i hinduismen», kodifisert i Yogasutra.
Yoga beskrives som «et svært mangfoldig fenomen. Tross mangfoldet er det likevel noen fellesnevnere. Yoga handler om konsentrasjon og fokusering, om å ta kontroll over eget mentalt og kroppslig liv, slik at sansebegjær og mental aktivitet faller til ro og til syvende og sist opphører. Målet med yoga er å skape ro, fokus og konsentrasjon, og å oppnå stillhet og uforanderlighet. Som det heter i Katha-upanishad 6.10-11: Når de fem sanseorganene og sinnet er stilnet, og intellektet er ubevegelig, har han nådd den høyeste tilstand.»
En person som utøver yoga kalles på sanskrit en yogi.
Klassisk yoga
Yoga er sentralt i den tverreligiøse strømningen tantra og i ulike greiner av hinduisme og buddhisme. De eldste tekstene som nevner yoga er buddhistiske tekster, og de sen-vediske Upanishadene. Yogapraksisen hadde antagelig sitt opphav «utenfor den vediske tradisjonen, men ble etter hvert en del av denne, om enn mange ganger i et spenningsforhold.» Antagelig ble yoga videreført av asketiske grupper kalt shramana, som både var i opposisjon til og i kulturutveskling med vedaprestene. I hinduismens videreføring av yoga kunne opplevelsen av stillhet og selvutslettelse også oppfattes som forening med en gud.
I hinduismen opererer man med mange ulike former for yoga, blant andre jnana-yoga (kunnskapens vei), karma-yoga (handlingens vei), bhakti-yoga (hengivelsens vei), mantra-yoga (den hellige lydens vei) raja-yoga (eller sankhya-yoga, som beskrives i Yogasutra) og hatha-yoga (den kraftfulle veien), som er en videreføring av Yogasutra i Hathayoga-pradipika. De fysiske øvelsene som gjerne forbindes med yoga her i Vesten, tilhører retningen hatha-yoga.
Skriftet Yogasutra er en sammenredigering av flere tidligere yogatradisjoner, og består av fire kapitler, som igjen er videre inndelt i alt 196 sutraer. Her beskrives flere former for yoga: tømming av bevisstheten (nirodha), askese (kriya-yoga) og den mest kjente: ashtanga-yoga. Ashtanga-yoga er et åttedelt system som innebærer
Yogasutra nevner yogastillinger bare helt overfladisk. Det er først i senere skrifter at mange yogastillinger og annen fysisk praksis slik som renselsesteknikker og pusteteknikker nevnes. Blant de mest kjente er Hathayoga-pradipika fra midten av 1300-tallet.
Det er varianter av hatha-yoga som «er kjent og praktisert (oftest som en slags gymnastikk) i vide kretser i vesten under betegnelsen yoga.»
Det moderne målet: «fysisk og mental sunnhet»
Moderne, vestlig yoga har for noen skolers vedkommende tonet ned det mentale/selvutviklende/bevissthetsutviklende aspektet. Vanligvis er man også i disse retningene opptatt av helhet, harmoni og betydningen av forening mellom kropp og sinn (det mentale).